**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 28 august 2025**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 280/2025.

Sunt prezenţi domnii: Negură Mihăiţă – primar şi doamna Erhan Rodica - secretar general al municipiului.

Au fost invitați şi participă la şedinţă: Istrate Luminița, Florescu Iuliana, Crăciunescu Diana - Mihaela, Erhan - Vicol Daniela, Melen Daniel și Țintilă Marcel - Alin.

Şedinţa este deschisă de domnul preşedinte Simion Alexandru - Gheorghe, care dă cuvântul doamnei secretar general al municipiului pentru a informa asupra prezenței consilierilor locali la ședință. Dna secretar general al municipiului informează plenul că sunt prezenți: 15 consilieri locali, lipsesc motivat domnii consilieri locali: Badale Mihaela, Berențan Corneliu - Petru, Nuțescu – Bilinschi Amelia, Sidor Cristian – Gheorghe, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

1.Aprobarea procesului verbal al şedinţei Consiliului Local al Municipiului Câmpulung Moldovenesc din 08.08.2025.

2.Proiect de hotărâre numărul 103/11.08.2025 privind atestarea apartenenței la domeniul privat al Municipiului Câmpulung Moldovenesc a unor imobile.

Inițiator: Primarul municipiului.

Aviz comisii: Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

3.Proiect de hotărâre numărul 104/11.08.2025 privind atestarea apartenenței la domeniul public al municipiului Câmpulung Moldovenesc a unor bunuri imobile.

Inițiator: Primarul municipiului.

Aviz comisii: Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

4.Proiect de hotărâre numărul 105/11.08.2025 pentru modificarea Anexei la Hotărârea Consiliului Local al municipiului Câmpulung Moldovenesc nr. 171 din 18 decembrie 2024 privind transmiterea în administrare și în mod gratuit a unor bunuri imobile aflate în proprietatea municipiului Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Liceul Tehnologic nr. 1 Câmpulung Moldovenesc.

Inițiator: Primarul municipiului.

Aviz comisii: Comisia urbanism și Comisia juridică.

Raport de specialitate: Direcția tehnică și urbanism și Compartiment juridic.

5.Proiect de hotărâre numărul 106/11.08.2025 pentruaprobarea criteriilor privind stabilirea ordinii de prioritate în soluționarea cererilor de locuințe și repartizarea locuințelor pentru tineri, destinate închirierii, în municipiul Câmpulung Moldovenesc.

Inițiator: Primarul municipiului.

Aviz comisii: Comisia juridică.

Raport de specialitate: Direcția tehnică și urbanism și Compartiment juridic.

6.Proiect de hotărâre numărul 107/11.08.2025 pentru modificarea anexei la Hotărârea Consiliului Local nr. 25/27.03.2025 privind aprobarea bugetului de venituri și cheltuieli pentru anul 2025, a fondului forestier proprietatea publică a Municipiului Câmpulung Moldovenesc.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția administrație publică și Compartiment juridic.

7.Proiect de hotărâre numărul 108/11.08.2025 cu privire la aprobarea modalităților de valorificare a unui volum brut de masă lemnoasă de 574,29 mc, din proprietatea publică a municipiului

Câmpulung Moldovenesc

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

8.Proiect de hotărâre numărul 109/11.08.2025 privind aprobarea organigramei, statului de funcţii şi a numărului de personal la Spitalul Municipal Câmpulung Moldovenesc.

Inițiator: Primarul municipiului.

Aviz comisii: Comisia învățământ.

Raport de specialitate: Direcția administrație publică și Compartiment juridic.

9.Proiect de hotărâre numărul 110/11.08.2025 pentru modificarea Anexei nr. 2 la Hotărârea Consiliului Local nr. 34/27.03.2025 privind aprobarea organigramei şi a statului de funcţii ale aparatului de specialitate al primarului municipiului Câmpulung Moldovenesc și a instituțiilor subordonate Consiliului Local.

Inițiator: Primarul municipiului.

Aviz comisii: Comisia juridică.

Raport de specialitate: Direcția economică, Direcția administrație publică și Compartiment juridic.

10.Proiect de hotărâre numărul 111/11.08.2025 privind aprobarea Regulamentului de funcționare al bazei sportive „Rarăul” din municipiul Câmpulung Moldovenesc.

Inițiator: Primarul municipiului.

Aviz comisii: Comisia învățământ.

Raport de specialitate: Clubul Sportiv ,,Rarăul”, Direcția economică și Compartiment juridic.

11.Proiect de hotărâre numărul 112/11.08.2025 privind aprobarea contractării unui împrumut în valoare de 10.000.000 lei, în conformitate cu prevederile art. 1 din Ordonanța de urgență a Guvernului nr. 25/2025 pentru asigurarea unor împrumuturi din Trezoreria Statului.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Club Sportiv ,,Rarăul”, Direcția economică și Compartiment juridic.

12.Adresa Instituției Prefectului – Județul Suceava nr. 14064/03/2025.

13.Adresele Instituției Prefectului – Județul Suceava nr. 8315/10/3/2025, 8920/10/3/2025, 9165/10/3/2025.

14.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Domnul primar solicită suplimentarea ordinii de zi cu 2 proiecte de hotărâre care au caracter de urgență:

1.Proiect de hotărâre numărul 113/26.08.2025 privind aprobarea rectificării bugetului local al municipiului pe anul 2025.

Inițiator: Primarul municipiului.

Aviz comisii: Comisia economică.

Raport de specialitate: Direcția economică.

2.Proiect de hotărâre numărul 114/26.08.2025 privind aprobarea proiectului „Construire Aquapark (baza de agrement acvatic) Câmpulung Moldovenesc și regenerare urbana a perimetrului de amplasament al obiectivului”, a cheltuielilor si a indicatorilor tehnico-economici aferenți investiției, în vederea finanțării în cadrul Programului Regional Nord-Est 2021-2027, Prioritatea 7 „O regiune mai atractiva” Apelul de proiecte nr. PR/NE/2025/7/RSO5.1/1/ Municipii.

Inițiator: Primarul municipiului.

Aviz comisii: Comisia economică.

Raport de specialitate: Direcției tehnice și urbanism, Direcția economică, Compartimentul juridic.

Se supune la vot suplimentarea ordinii de zi. Se votează cu 15 voturi ,,pentru”.

Se supune la vot ordinea de zi pe ansamblu. Se votează cu 15 voturi ,,pentru”.

Doamna secretar general al municipiului: – „vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.”

Domnul consilier local Simion Alexandru Gheorghe anunță că nu va participa la dezbateri și la vot la proiectul de hotărâre nr. 109/11.08.2025 privind aprobarea organigramei, statului de funcţii şi a numărului de personal la Spitalul Municipal Câmpulung Moldovenesc.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 08.08.2025).**

Nu sunt obiecţii.

Se supune la vot. Se votează cu 15 voturi „pentru”.

**Se trece la punctul 2 de pe ordinea de zi (Proiect de hotărâre numărul 103/11.08.2025 privind atestarea apartenenței la domeniul privat al municipiului Câmpulung Moldovenesc a unor imobile).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 104/11.08.2025 privind atestarea apartenenței la domeniul public al municipiului Câmpulung Moldovenesc a unor bunuri imobile).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 14 voturi „pentru”, dl consilier Costeliuc Cornel nu a votat.

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 105/11.08.2025 pentru modificarea Anexei la Hotărârea Consiliului Local al municipiului Câmpulung Moldovenesc nr. 171 din 18 decembrie 2024 privind transmiterea în administrare și în mod gratuit a unor bunuri imobile aflate în proprietatea municipiului Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Liceul Tehnologic nr. 1 Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 106/11.08.2025 pentruaprobarea criteriilor privind stabilirea ordinii de prioritate în soluționarea cererilor de locuințe și repartizarea locuințelor pentru tineri, destinate închirierii, în municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 107/11.08.2025 pentru modificarea anexei la Hotărârea Consiliului Local nr. 25/27.03.2025 privind aprobarea bugetului de venituri și cheltuieli pentru anul 2025, a fondului forestier proprietatea publică a Municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 12 voturi „pentru” și 2 ,,abțineri” (dnii consilieri Popescu Daniel și Cocuța - Piticari Cristina), nu a votat dl consilier Costeliuc Cornel.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 108/11.08.2025 cu privire la aprobarea modalităților de valorificare a unui volum brut de masă lemnoasă de 574,29 mc, din proprietatea publică a municipiului).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 13 voturi „pentru” și 2 ,,abțineri” (dnii consilieri Popescu Daniel și Cocuța - Piticari Cristina).

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 109/11.08.2025 privind aprobarea organigramei, statului de funcţii şi a numărului de personal la Spitalul Municipal Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 13 voturi „pentru” nu votează dnii consilier Posa Adrian și Simion George.

Hotărârea a fost adoptată.

**Se trece la punctul 9 de pe ordinea de zi (Proiect de hotărâre numărul 110/11.08.2025 pentru modificarea Anexei nr. 2 la Hotărârea Consiliului Local nr. 34/27.03.2025 privind aprobarea organigramei şi a statului de funcţii ale aparatului de specialitate al primarului municipiului Câmpulung Moldovenesc și a instituțiilor subordonate Consiliului Local).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică, raportul de specialitate al Direcției economice și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Se dă cuvântul domnului primar pentru a da citire unui amendament la prezentul proiect de hotărâre.

Se supune la vot amendamentul prezentat de dl primar. Se votează cu 15 voturi ,,pentru” . Amendamentul a fost aprobat.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 10 de pe ordinea de zi (Proiect de hotărâre numărul 111/11.08.2025 privind aprobarea Regulamentului de funcționare al bazei sportive „Rarăul” din municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Clubului Sportiv ,,Rarăul”, raportul de specialitate al Direcției economice și raportul de specialitate al Compartimentului juridic.

Comisia nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 11 de pe ordinea de zi (Proiect de hotărâre numărul 112/11.08.2025 privind aprobarea contractării unui împrumut în valoare de 10.000.000 lei, în conformitate cu prevederile art. 1 din Ordonanța de urgență a Guvernului nr. 25/2025 pentru asigurarea unor împrumuturi din Trezoreria Statului).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Direcției tehnice și urbanism și raportul de specialitate al Compartimentului juridic.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Discuții: Dl primar aduce clarificări cu privire la necesitatea contractării unui împrumut pentru derularea și finalizarea unor obiective de investiții importante pentru comunitate, cum ar fi blocurile de locuințe sociale, infrastructura pentru anumite străzi: Pinului, Bradului.

Dl consilier Popescu Daniel-Nicolae: îsi exprimă punctul de vedere cu privire la planificarea bugetara a municipiului, afirmă că susține acest proiect dar atrage atenția la prudență în cheltuirea banilor publici.

Dl consilier Varvaroi: sustine acest proiect și încurajează accesarea unor bani sub formă de împrumut în condiții avantajoase, pentru dezvoltarea municipiului.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

Dl. președinte de ședință – consultă comisia nr. 1 dacă are nevoie de pauză pentru discutarea proiectelor de hotărâre introduse suplimentar pe ordinea de zi.

Dna. consilier local Alvirescu – nu avem nevoie de pauză, comisia economică a studiat proiectele introduse suplimentar pe ordinea de zi.

Se trece la discutarea proiectelor de hotărâre introduse suplimentar pe ordinea de zi:

**Proiect de hotărâre suplimentar numărul** **113** **privind aprobarea rectificării bugetului local al municipiului pe anul 2025**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisiile nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 14 voturi „pentru”, nu a votat dl consilier Costeliuc Cornel.

Hotărârea a fost adoptată.

**Proiect de hotărâre suplimentar numărul** **114 privind aprobarea proiectului „Construire Aquapark (baza de agrement acvatic) Câmpulung Moldovenesc și regenerare urbana a perimetrului de amplasament al obiectivului”, a cheltuielilor si a indicatorilor tehnico-economici aferenți investiției, în vederea finanțării în cadrul Programului Regional Nord-Est 2021-2027, Prioritatea 7 „O regiune mai atractiva” Apelul de proiecte nr. PR/NE/2025/7/RSO5.1/1/ Municipii**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al, raportul de specialitate al Direcției tehnice și urbanism Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Discuții:

Se dă cuvântul domnului primar pentru a prezenta beneficiile implementării acestui proiect din punct de vedere al dezvoltării turismului local și pentru sănatatea cetățenilor.

Dl consilier Cîrmaci își prezintă mulțumirea pentru demararea acestui proiect.

Dl consilier Varvaroi sustine acest proiect și afirmă faptul că implementarea lui va aduce un aflux de investiții private care vor dezvolta zona.

Dl consilier Popescu susține proiectul însă atrage atenția asupra necesităților mult mai urgente si anume apă, canalizare, infrastructură rutieră, aspecte semnalate de unii cetățeni.

Solicită un răspuns cu privire la cofinantarea de 2% pe care ar trebui să o susțină primăria din bugetul local.

De asemenea solicită răspuns cu privire la rețeaua de apă si canalizare a cetățenilor care nu sunt beneficiari ai proiectului derulat.

Dl președinte de ședință Simion, îl informează pe dl consilier Popescu că va primi răspuns în scris.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 12 de pe ordinea de zi (Adresa Instituției Prefectului – Județul Suceava nr. 14064/03/2025).**

Nu sunt discuții.

**Se trece la punctul 13 de pe ordinea de zi (Adresele Instituției Prefectului – Județul Suceava nr. 8315/10/3/2025, 8920/10/3/2025, 9165/10/3/2025).**

Nu sunt discuții.

**Se trece la punctul 14 de pe ordinea de zi (Diverse).**

Discuții: Dl. primar – informează și detaliază stadiul proiectelor și al investițiilor din Municipiul Câmpulung Moldovenesc. Proiectul apa și canalizare este intr-un stadiu avansat, s-a inceput aducerea străzilor la forma inițială prin asfaltare. Informează că începe asfaltarea pe Izvorul Alb iar din septembrie urmează strazile Pinului, Bradului. Referitor la străzile care nu au fost prinse in acest proiect, asigură cetățenii că se depun eforturi pentru a găsi altă sursă de finanțare pentru a fi conectați și ei la apa și canalizare.

Referitor la proiectul POIM, desfășurate pe cele trei segmente subliniază faptul că în continuare nu s-a prezentat nimeni la licitație.

Enumeră investițiile care urmează a fi afectate de eșalonarea investițiilor prin programul Anghel Saligny.

Dl primar sesizează prezența unor cadre didactice și personal de conducere din partea Colegiului Național Dragoș Vodă, urmând a lua cuvântul la finalul ședinței, dezvoltă în acest sens stadiul proiectului de renovare al Colegiului Național Dragoș Vodă, aducând clarificările necesare referitor la finalizarea acestui obiectiv de investiții. Aduce completări referitor la învățământul școlar și la faptul că proiectul cu creșa din Campulung Moldovenesc este în stadiul obținerii avizelor pentru punerea în funcțiune. Proiectul este mult așteptat de părinți. Restul unităților de învățământ din municipiu îsi pot desfășura activitatea în anul școlar 2025-2026 fără probleme.

Dl consilier Boicu Alin aduce în actualitate proiectul din sedința trecută cu aprobarea rețelei școlare, solicită în acest sens de la toate unitățile de învățământ date suplimentare cu referire la numărul de elevi, media de promovabilitate la finalul fiecărui an de studiu, dar si cu performanțele școlare ale acestora respectiv rata de promovabilitate la examenele naționale.

A doua solicitare se referă la aplicația mobilă pentru servicii electronice și sugerează faptul că aceasta necesită unele actualizări deoarece pe unele terminale mobile nu funcționează în parametrii optimi.

De asemenea propune efectuarea periodică a unei curățenii mecanizate a platoului central.

Sugerează domnului primar să prezinte situația asupra licitației autobuzelor electrice.

Dl primar informează cu privire la faptul că licitații nu s-au înscris ofertanți și ia in calcul înființarea unei societăți comerciale pentru ca U.A.T. să poată deține calitatea de operator de transport public de călători, cu respectarea tuturor procedurilor legale.

Dl consilier Costeliuc adresează o întrebare venită din partea unui grup de cetățeni cu domiciliu pe Valea Seacă, care nu sunt beneficiari ai proiectului apa -canalizare și anume dacă aceștia ar putea fi racordați la utitități prin alte surse de finanțare.

Răspunsul domnului primar este că se vor face toate eforturile pentru a se găsi o altă sursă de finanțare, deoarece din bugetul local nu se poate suporta această investiție.

Dl consilier Simion informeză asupra situației spitalului municipal si anume a migrației medicilor către alte spitale, nemulțumiți de condițiile oferite de către spitalul nostru.

Dna director Karp de la Colegiul Național Dragoș Vodă ia cuvântul prezentând un scurt istoric al colegiului, al profilului , al numărului de elevi, al dotărilor laboratoarelor, al calificării cadrelor didactice, al performanțelor acestei unități scolare și asupra distincțiilor primite de la Ministerul Educației.

În acest sens a înmânat domnilor consilieri un portofoliu care cuprinde aspectele prezentate.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1404.

**PREŞEDINTE DE ŞEDINŢĂ, SECRETAR GENERAL,**

**Simion Alexandru - Gheorghe Erhan Rodica**

**Întocmit,**

**Alboi-Țuvec Larisa**